چاناق‌قالانین بیگا ائلچه‌سینه باغلی کمر کندی یاخین‌لارین‌داکی هلنیستیک دؤورون ان اؤنم‌لی آنتیک لیمان شهری پاریوندا ائدیلن آرکئوژئوفیزیک چالیشمالاری، تورپاق آلتیندا گون اوزونه چیخماغی گؤزله‌ین یوزلرجه بؤیوک یاپی اولدوغونو اورتایا قویدو.
پاریون آنتیک شهری قازی هیاتی‌نین باشقانی و اون دوققوز ماییس اونیورسیته‌سی آرکئولوژی بؤلومو پروفسورو ودات کلش، آرکئولوژیده سون ایللرده چوخ گؤزده اولان آرکئوژئوفیزیک ایشینی پاریون آنتیک شهرینده ده گرچکلشدیردیکلرینی سؤیله‌دی.
ایچداش آنا اسپونسورلوغوندا حیاتا گئچیریلن ایشلری پاریون آنتیک شهری‌نین هامی‌سینی احاطه ائده‌جک شکیلده ائتدیک‌لرینی ایضاح ائدن کلش، اؤتن ایل باش‌لانان ایشلرین توپلام 6 آی داوام ائتدیگینی ایفاده ائتدی.
کلش، بو ایشلرین اؤلچولری باخیمین‌دان دا بو آندا آنادولوداکی بیر آنتیک شهرده حیاتا کئچیریلن ان جامع آرکئوژئوفیزیک چالیشماسی اولدوغونو سؤیله‌دی.
چالیشمادا چیخان نتیجه‌لرین، آنتیک شهرین بؤیوک‌لوگو باخیمین‌دان اؤزلرینی چوخ ائتکیله‌دیگینی، پاریونون تخمین ائدیله‌نین عکسینه داها بؤیوک و قابساملی بیر آنتیک روما شهری اولدوغونو دیله گتیرن کلش، بونون شهر ایچین‌دکی بیلگیلرله داها دا آیدین اولدوغونو وورغولادی.
